REGLAMENT DE RÉGIM INTERN DEL DEPARTAMENT DE FÍSICA APLICADA - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/369)
  + [Valencià](/va/acuerdo/369)






Selector de idioma

Leer

* [Español](/es/acuerdo/369)
* [Valencià](/va/acuerdo/369)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





REGLAMENT DE RÉGIM INTERN DEL DEPARTAMENT DE FÍSICA APLICADA[Butlletí Oficial Universitat d'Alacant](/ca/Publicacion)
=====================================================================================================================

Secretaria General

Butlletí Oficial Universitat d'Alacant





REGLAMENT DE RÉGIM INTERN DEL DEPARTAMENT DE FÍSICA APLICADA

Data d'aprovació
:   26/07/2006

Data de publicació
:   28/07/2006

Òrgan competent
:   Consell de Govern

Secció
:   DISPOSICIONS GENERALS

* [Ver acuerdo en formato **PDF**](/pdf.asp?pdf=369.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/369)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/369)
  + [Compartir acuerdo en 

    X](https://twitter.com/intent/tweet?via=UA_Universidad&text=REGLAMENT DE RÉGIM INTERN DEL DEPARTAMENT DE FÍSICA APLICADA&url=https://www.boua.ua.es/va/acuerdo/369)

**Títol:** REGLAMENT DE RÉGIM INTERN DEL DEPARTAMENT DE FÍSICA APLICADA

**Secció:** DISPOSICIONS GENERALS

**Òrgan:** Consell de Govern

**Data d'aprovació:** dimecres, 26 de juliol de 2006

REGLAMENT DE RÈGIM INTERN DEL DEPARTAMENT DE FÍSICA APLICADA DE LA UNIVERSITAT D’ALACANT  
    
    
 ÍNDEX  
    
 TÍTOL PRELIMINAR  
 Art. 1. Naturalesa  
 Art. 2. Competències  
 Art. 3. Composició  
 TÍTULO I: ÒRGANS DEL DEPARTAMENT  
 Art. 4. Òrgans del Departament  
 CAPÍTOL I: ÒRGANS COL·LEGIATS  
 SECCIÓ 1a: CONSELL DE DEPARTAMENT  
                         Art. 5. Competències  
                         Art. 6. Composició  
                         Art. 7. Convocatòria d’eleccions   
                         Art. 8. Comissió Electoral  
                         Art. 9. Procediment electoral  
 SECCIÓ 2a: COMISSIÓ PERMANENT DEL CONSELL DE DEPARTAMENT  
                         Art. 10. Competències  
                         Art. 11. Composició  
                         SECCIÓ 3a: FUNCIONAMENT DELS ÒRGANS COL·LEGIATS  
                         Art. 12. Règim de sessions del Consell de Departament  
 Art. 13. Règim de sessions de la Comissió Permanent del Consell de Departament  
 Art. 14. Règim jurídic i funcionament dels òrgans col·legiats  
             CAPÍTOL II: ÒRGANS UNIPERSONALS  
                         SECCIÓ 1a: DIRECTOR DEL DEPARTAMENT  
                         Art. 15. Competències   
                         Art. 16: Elecció   
                         Art. 17. Mandat, remoció, nomenament i cessament  
                         SECCIÓ 2a: SUBDIRECTOR DEL DEPARTAMENT  
                         Art. 18. Nomenament i cessament  
                         Art. 19. Funcions  
                         SECCIÓ 3a: SECRETARI DEL DEPARTAMENT  
                         Art. 20. Nomenament, substitució i cessament  
                         Art. 21. Funcions  
 TÍTOL II: DE LA DOCÈNCIA  
 Art. 22. De la docència  
 Art. 23. Programes de les assignatures  
 Art. 24. Unitats docents  
 TÍTOL III: RÈGIM ECONÒMIC I FINANCER  
 Art. 25. Mitjans materials  
 Art. 26. Gestió pressupostària  
 TÍTOL III: REFORMA DEL REGLAMENT  
 Art. 27. Reforma del Reglament  
 DISPOSICIÓ ADDICIONAL  
 DISPOSICIONS TRANSITÒRIES  
 Primera. Mandat dels membres del Consell de Departament  
 Segona. Mandat del director del Departament  
 DISPOSICIÓ DEROGATÒRIA  
 DISPOSICIÓ FINAL  
    
    
 TÍTOL PRELIMINAR  
    
 Article 1. Naturalesa  
    
 El Departament de Física Aplicada, adscrit a la Facultat de Ciències és l’òrgan encarregat d’organitzar, desenvolupar i coordinar els ensenyaments en l’àmbit de les àrees de coneixement que hi estiguen adscrites, d’acord amb la programació docent de la Universitat, així com de donar suport i fomentar les activitats i iniciatives docents i investigadores del professorat adscrit a aquest Departament.  
    
    
 Article 2. Competències  
    
 Corresponen al Departament les següents competències:  
    

1. Organitzar, desenvolupar i coordinar la docència de les diferents disciplines corresponents a les seues àrees de coneixement, d’acord amb els plans d’estudi i la programació docent de les facultats i escoles.

  

2. Organitzar, desenvolupar i coordinar la docència en els estudis de postgrau en les matèries de la seua competència.

  

3. Promoure estudis d’especialització i donar suport a les activitats i iniciatives docents del seus membres.

  

4. Impulsar la investigació pròpia i donar suport a les activitats i iniciatives investigadores dels seus membres.

  

5. Proporcionar assessorament científic, tècnic i artístic a persones físiques o entitats públiques o privades en l’àmbit de les seues competències.

  

6. Desenvolupar processos de qualitat en la docència i investigació i participar en l’avaluació de les activitats del seu personal docent i investigador i d’administració i serveis.

  

7. Promoure activitats d’extensió universitària, a proposta dels seus membres.

  

8. Procurar la renovació i l’enriquiment científic, tècnic, artístic i pedagògic dels seus membres.

  

9. Participar en l’elaboració dels plans d’estudi i en la programació de la resta d’activitats docents que afecten les seues àrees de coneixement.

  

10. Organitzar i proposar la seua plantilla docent i investigadora i de personal d’administració i serveis, en els termes de la programació pròpia de la Universitat.

  

11. Participar en els procediments de selecció i promoció del personal docent i investigador, així com del personal d’administració i serveis que integre el Departament, d’acord amb el que establisquen la normativa vigent i els reglaments de la Universitat.

  

12. Administrar el seu pressupost i gestionar els mitjans materials d’acord amb la planificació econòmica i comptable de la Universitat.

  

13. Cooperar amb els altres òrgans de la Universitat en la realització de les seues funcions.

  

14. Promoure contractes amb persones, universitats o entitats públiques o privades per a la realització de treballs de caràcter científic, tècnic o artístic, així com per al desenvolupament dels ensenyaments d’especialització o activitats específiques de formació.
15. Determinar els procediments d’avaluació del rendiment de l’alumnat, d’acord amb els criteris generals que establisquen el Consell de Govern i les juntes de facultat o escola corresponent.

  

16. Qualsevol altra comesa que els assignen les lleis, l’Estatut i els reglaments de la Universitat.

  
    
 Article 3. Composició  
    
 Pertanyen al Departament:  
    

1. El personal docent i investigador de les seues àrees de coneixement.

  

2. Els becaris d’investigació adscrits al Departament.

  

3. L’alumnat matriculat en algunes de les matèries impartides pel Departament.

  

4. El personal d’administració i serveis adscrit al Departament.

  
    
 TÍTOL I: ÒRGANS DEL DEPARTAMENT  
    
 Article 4. Òrgans del Departament  
    
 El govern, la representació i l’administració del Departament s’articula a través dels òrgans següents:  
    

1. Col·legiats:

  

* El Consell de Departament.
* La Comissió Permanent del Consell de Departament.

  

2. Unipersonals:

  

* El director del Departament.
* El subdirector del Departament, si escau, sempre que n’escaiga la designació d’acord amb els criteris que establisca el Consell de Govern.
* El secretari del Departament.

  
    
 CAPÍTOL I: ÒRGANS COL·LEGIATS  
    
 SECCIÓ 1a: CONSELL DE DEPARTAMENT  
    
 Article 5. Competències  
    
 Corresponen al Consell de Departament les competències següents:  
    

1. Elaborar i aprovar la proposta de Reglament de règim intern, així com la modificació d’aquest.

  

2. Elegir i remoure, si escau, el director del Departament.

  

3. Proposar, si escau, la constitució de seccions departamentals.

  
    
    

4. Elaborar informes relatius a la creació de nous departaments, instituts universitaris d’investigació i centres, i els relatius a la creació, modificació o supressió de titulacions o ensenyaments i els seus corresponents plans d’estudis, quan afecten assignatures o especialitats de les seues àrees de coneixement.

  

5. Aprovar la proposta de modificació de les plantilles de personal docent i investigador i de personal d’administració i serveis.

  

6. Elegir i remoure, si escau, els representants del Departament en les diferents comissions del centre o de la Universitat.

  

7. Proposar la convocatòria de places vacants dels cossos docents universitaris i elevar la proposta dels membres de les comissions d’acord amb el que preveu l’Estatut de la Universitat d’Alacant.

  

8. Participar en els procediments d’avaluació del personal docent i investigador.

  

9. Participar en els procediments d’avaluació, certificació i acreditació de la Universitat que afecten les seues activitats.

  

10. Aprovar la proposta de pressupost i la liquidació de comptes d’aquest.

  

11. Establir les necessitats de personal i materials que siguen necessàries per al desenvolupament de les activitats del Departament, i gestionar els espais i mitjans materials de què dispose.

  

12. Aprovar el pla d’actuació docent i investigadora i la memòria anual del Departament, abans de l’inici de cada curs acadèmic.

  

13. Aprovar l’informe previ d’adscripció dels seus membres a altres departaments o a instituts universitaris d’investigació, com també els informes sobre recepció de membres d’altres departaments.

  

14. Distribuir l’activitat docent entre els seus membres i supervisar la qualitat de la docència que s’hi imparteix.

  

15. Proposar programes i estudis de postgrau i especialització en matèries pròpies de les àrees de coneixement del Departament o en col·laboració amb altres departaments, instituts universitaris d’investigació o altres centres.

  

16. Conèixer, coordinar i difondre les activitats investigadores dels membres del Departament.

  

17. Fixar els criteris per a avaluar i supervisar, si escau, l’activitat investigadora dels seus membres.

  

18. Informar preceptivament i proposar la designació dels membres de les comissions avaluadores per a l’obtenció del grau de doctor.

  

19. Proposar al rector el nomenament de col·laboradors honorífics amb funcions de suport i assistència a l’ensenyament, i per a fer tasques d’investigació, entre especialistes de reconeguda competència que acrediten experiència professional fora de l’àmbit universitari.

  

20. Emetre informe sobre la concessió de llicències per estudis del seu professorat per a realitzar activitats docents o investigadores vinculades a una universitat, institut o centre d’investigació, nacional o estranger.

  

21. Conèixer, mitjançant l’informe del director, l’estat d’execució del pressupost assignat pel Consell de Govern de la Universitat.

  

22. Qualsevol altra que li atribuïsca la normativa vigent.

  
    
 Article 6. Composició  
    
 1.       El Consell de Departament, òrgan de govern d’aquest, està format per:  
    

1. Membres nats: tot el personal docent i investigador doctor adscrit al Departament, que constituirà el 75 per 100 del Consell.

  

2. Membres representants dels diferents col·lectius, que constituiran el 25 per 100 restant, d’acord amb la distribució següent:

  
 §         10 por 100 elegit per i entre el personal docent i investigador no doctor i els becaris d’investigació. Quan el nombre de representants a elegir que corresponga a aquest col·lectiu siga igual o superior al nombre de àrees que componen el Departament, les àrees es constituiran a aquests efectes en circumscripcions electorals, i els representants es repartiran proporcionalment als membres d’aquest col·lectiu en cada àrea, assegurant un representant per àrea.  
    
 §         10 per 100 elegit per i entre els estudiants matriculats en les assignatures que impartisca el Departament.  
    
 §         5 per 100 elegit per i entre el personal d’administració i serveis destinat en el Departament.  
    
 Les fraccions iguals o superiors a 0,50 que resulten del repartiment es corregiran per excés i les inferiors, per defecte.  
    
 En tot cas es garantirà almenys un representant per cada col·lectiu.  
    
 2.       La part electiva del Consell de Departament es renovarà cada dos anys, mitjançant eleccions convocades a aquest efecte pel director, d’acord amb el que dispose aquest Reglament i, en els aspectes no previstos, la normativa pròpia de la Universitat que siga d’aplicació.  
    
    
 Article 7. Convocatòria d’eleccions  
    
 1.       L’elecció dels representants es farà per sufragi universal, lliure, igual, directe i secret, es portarà a terme necessàriament dins el període lectiu i sense que puga coincidir amb els terminis de convocatòria d’exàmens ordinaris.  
    
 El sufragi és un dret personal i indelegable, i el vot no podrà ser per correu. Es podrà exercir el vot anticipat en els termes previstos en l’article 9.2 del present Reglament.  
    
 2.       Seran electors i elegibles els membres del Departament que, en el seu respectiu àmbit, es troben en servei actiu i efectiu, estiguen adscrits o matriculats per la modalitat de matrícula ordinària.  
    
 3.       Cap persona podrà exercir el dret de sufragi actiu i passiu en més d’un cos i, si escau, circumscripció electoral. Els electors que pertanyen a més d’un hauran de comunicar a la Comissió Electoral, en el termini establit, l’adscripció a aquell en què vulguen exercir el seu dret de sufragi. En altre cas, la Comissió Electoral, d’ofici, adscriurà l’elector al cos i circumscripció menys nombrós d’entre els quals forme part.  
    
 4.       Les eleccions seran convocades un mes abans de la finalització del mandat, en sessió del Consell de Departament, durant la qual s’aprovarà el calendari electoral i es sortejaran els membres de la Comissió Electoral.  
    
 5.       El calendari electoral inclourà les següents dates i terminis:  
    
 a.       Data d’exposició pública del cens electoral provisional.  
    
 b.       Termini d’adscripció a un cos o circumscripció electoral per als electors que pertanyen a més d’un.  
    
 c.       Termini de presentació de reclamacions contra el cens provisional.  
    
 d.       Data de publicació del cens definitiu.  
    
 e.       Termini de presentació de candidatures.  
    
 f.        Data de proclamació provisional de candidats.  
    
 g.       Termini de presentació de reclamacions contra l’acte de proclamació provisional de candidats.  
    
 h.       Data de proclamació definitiva de candidats.  
    
 i.         Termini de campanya electoral.  
    
 j.        Data de la jornada de votació i horari.  
    
 k.       Data de proclamació provisional de candidats electes.  
    
 l.         Termini de presentació de reclamacions contra l’acte de la proclamació provisional de candidats electes.  
    
 m.     Data de proclamació definitiva de candidats electes.  
    
 6.       La convocatòria d’eleccions, juntament amb el calendari electoral, es farà pública en els taulers d’anuncis del Departament i, si escau, en la pàgina web, i serà remesa al Consell d’Alumnes.  
    
    
 Article 8. Comissió Electoral  
    
 1.       La Comissió Electoral estarà formada per un professor doctor pertanyent als cossos docents universitaris, que exercirà de president, un membre del personal d’administració i serveis, que serà el secretari, i un estudiant, que actuarà com a vocal, tots ells adscrits al Departament.  
    
 Els membres de la Comissió Electoral, així com els seus suplents, seran designats mitjançant sorteig públic celebrat en el Consell de Departament.   
    
 2.       Els membres de la Comissió Electoral són inelegibles, excepte renúncia. En aquest cas seran substituïts pel membre suplent que corresponga.  
 Quan hi haja impossibilitat manifesta de substitució entre els integrants d’un determinat col·lectiu, el director del Departament podrà variar la composició de la Comissió Electoral i fer un nou sorteig per a designar els nous membres.  
    
 3.       Les competències de la Comissió Electoral són:  
    
 a.       Publicar el cens provisional d’electors.  
    
 b.       Resoldre, si escau, les reclamacions contra el cens provisional i aprovar el cens definitiu.  
    
 c.       Determinar el nombre de representants que s’han d’elegir en cada col·lectiu i, si escau, circumscripció electoral, de forma directament proporcional als percentatges establits en l’article 6.  
    
 d.       Proclamar provisionalment les candidatures presentades, una vegada comprovades les causes d’inelegibilitat.  
    
 e.       Resoldre, si escau, les reclamacions contra la proclamació provisional de candidats i fer-ne la proclamació definitiva.  
    
 f.        Constituir-se en mesa electoral, el dia fixat per a l’acte de la votació.  
    
 g.       Proclamar provisionalment els candidats electes.  
    
 h.       Resoldre, si escau, les reclamacions contra la proclamació provisional de candidats electes i fer-ne la proclamació definitiva.  
    
 i.         Interpretar i aplicar la normativa electoral i qualsevol altra que es derive d’aquesta que siga procedent per a l’adequat desenvolupament dels procediments electorals.  
    
 4.       La Comissió Electoral tindrà la seua Seu en la secretaria del Departament, on es remetran les consultes i reclamacions dirigides a ella.  
    
 5.       Els acords de la Comissió Electoral s’adoptaran per majoria simple. El quòrum necessari per a la constitució de la Comissió Electoral requerirà la presència d’almenys dos dels seus membres.  
    
 6.       Els acords de la Comissió Electoral són recurribles en alçada davant el rector de la Universitat d’Alacant.  
    
 7.       Finalitzat el procés electoral, la Comissió Electoral remetrà a la secretaria del Departament tota la documentació derivada perquè l’arxive i la custodie.  
    
    
 Article. 9. Procediment electoral  
    
 1.       Els membres de la Comissió Electoral, titulars i suplents, es reuniran abans de l’inici de la votació per a constituir-se en mesa electoral. Els suplents substituiran els seus respectius titulars en cas d’absència d’aquests.  
    
 Si per incompareixença d’alguns dels membres de la mesa electoral no fóra possible constituir-la, aquells que es troben presents podran designar les persones més idònies, i sempre que siga possible dins del mateix col·lectiu, per a garantir el bon desenvolupament de l’elecció, o encomanar aquesta designació al director del Departament.  
    
 2.       L'elector que vulga emetre el seu vot de forma anticipada haurà de fer-ho en els terminis previstos en el calendari electoral. L'emissió del vot anticipat exclou el dret a fer-ho presencialment.  
    
 L'elector es personarà en la Secretaria del Departament i sol·licitarà exercir el seu dret a vot anticipat, prèvia exhibició del seu document d'identificació (DNI, permís de conduir, passaport o Targeta d'Identificació Universitària -TIU).  
    
 La Secretaria del Departament expedirà a l'elector, a sol·licitud d’aquest, una certificació de la seua inscripció en el cens de la circumscripció on pertanga, un sobre de grandària gran, altre més menut i la papereta de votació.  
    
 L'elector, dins del termini establert a aquest efecte en el calendari electoral, introduirà la papereta en el sobre de menor grandària, i aquest, juntament amb la certificació d'inscripció en el cens, en el de grandària major. El sobre major ho dirigirà al president de la Comissió Electoral amb indicació de la circumscripció en la qual li correspon votar.   
    
 El President de la Comissió Electoral, constituïda en taula electoral, una vegada finalitzada la votació i realitzada l'oportuna anotació de vot en el cens, obrirà el sobre major davant els membres de la taula i dipositarà el sobre menut dins de l’urna procedent, procedint seguidament a barrejar els diferents vots, abans d'obrir l’urna per a l'escrutini.  
    
 3.       Quan el nombre de representants a elegir siga igual o superior al d’electors, els integrants del col·lectiu en el qual es donen aquestes circumstàncies seran proclamats, per la Comissió Electoral, membres del Consell de Departament.  
    
 4.       Quan el nombre de candidatures presentades siga igual o inferior al nombre de representants a elegir, no serà necessari fer la votació, i seran proclamats com a membres del Consell de Departament aquests candidats.  
    
 5.       Quan dos o més candidats obtinguen el mateix nombre de vots, es donarà preferència per a proclamar-lo com a membre del Consell de Departament al candidat que porte més temps vinculat a la Universitat d’Alacant al cos electoral pel qual ha presentat la seua candidatura. En el cas de l’alumnat, serà elegit el de major edat.  
    
    
 SECCIÓ 2a: COMISSIÓ PERMANENT DEL CONSELL DE DEPARTAMENT  
    
 Article 10. Competències  
    
 Les competències de la Comissió Permanent seran les que li delegue el Consell de Departament. No seran delegables les establides en els apartats a), b), e), f), g), j), k), n), o) i s) de l’article 5 d’aquest Reglament.  
    
    
 Article 11. Composició  
    
 La Comissió Permanent del Consell de Departament estarà formada per:  
    

* El director del Departament.

  

* El secretari del Departament.

  

* Un representant del personal docent i investigador doctor de cadascuna de les àrees de coneixement que componen el Departament, triat per i entre ells.

  

* Un representant del personal docent i investigador no doctor i becaris d'investigació, triat per i entre ells.

  

* Un representant dels estudiants, triat per i entre ells.

  

* Un representant del personal d'administració i serveis, triat per i entre ells.

  
    
 SECCIÓ 3a: FUNCIONAMENT DELS ÒRGANS COL·LEGIATS  
    
 Article 12. Règim de sessions del Consell de Departament  
    
 El Consell de Departament es reunirà:  
    
 a.       En sessió ordinària, almenys dues vegades al semestre.  
    
 b.       En sessió extraordinària, sempre que siga convocat pel director, a iniciativa pròpia o quan ho sol·licite, almenys, una cinquena part dels seus membres.  
    
 Presidirà les sessions el director del Departament, i actuarà com a secretari el del Departament.  
    
    
 Article 13. Règim de sessions de la Comissió Permanent del Consell de Departament   
    
 La Comissió Permanent del Consell de Departament es reunirà tantes vegades com calga, a instància del director o quan ho sol·liciten, almenys, una cinquena part dels seus membres.   
    
 Presidirà las sessions el director del Departament, i actuarà com a secretari el del Departament.  
    
    
 Article 14. Règim jurídic i funcionament dels òrgans col·legiats  
    
 1.       La convocatòria dels òrgans col·legiats, que es comunicarà preferentment per via electrònica, correspondrà al seu president i haurà de ser notificada assegurant que la reben els seus membres amb una antelació mínima de quaranta-vuit hores, excepte els casos d’urgència.  
    
 La convocatòria haurà de contenir l’ordre del dia de la sessió, i la informació sobre els temes objecte de la convocatòria haurà d’estar a disposició dels membres en el mateix termini.  
    
 L’ordre del dia serà fixat pel president, que tindrà en compte, si escau, les peticions dels altres membres formulades amb prou antelació.  
    
 El president inclourà obligatòriament en l’ordre del dia els temes que li hagen sigut presentats per escrit, amb prou antelació, per un mínim d’un deu per cent dels membres de l’òrgan.  
    
 2.       Excepte disposició contrària d’aquest Reglament, el quòrum per a la vàlida constitució dels òrgans col·legiats a l’efecte de celebració de sessions, deliberacions i presa d’acords requerirà la presència del president i secretari o, si escau, dels qui els substituïsquen, i de la meitat almenys de la resta de components, en primera convocatòria.  
    
 Si no hi haguera quòrum, l’òrgan col·legiat es constituirà en segona convocatòria mitja hora després de l’assenyalada per a la primera. Als efectes de l’apartat anterior, hi haurà prou amb la presència del president i secretari, o dels seus substituts, i l’assistència de la tercera part dels membres de l’òrgan.  
    
 3.       Els acords seran adoptats per la majoria simple dels assistents a la sessió, excepte els casos en els quals la normativa vigent establisca una altra majoria.   
    
 Excepte la previsió expressa en contrari en la normativa vigent, les referències al règim d’acords es computaran tenint en compte el nombre de membres que en cada moment componguen l’òrgan.  
    
 No podrà ser objecte de deliberació o acord cap assumpte que no figure en l’ordre del dia de la sessió, llevat que hi estiguen presents tots els membres de l’òrgan col·legiat i siga declarada la urgència de l’assumpte pel vot favorable de la majoria absoluta.  
    
 4.       Els membres de l’òrgan col·legiat podran fer constar en acta el seu vot contrari a l’acord adoptat, la seua abstenció o el sentit del seu vot favorable, i els motius que el justifiquen. Així mateix, podran sol·licitar la transcripció íntegra de la seua intervenció o proposta, sempre que aporten en l’acte o en el termini que assenyale el president el text que s’hi corresponga fidelment, i es farà constar així en l’acta o unint-ne a aquesta una còpia.  
    
 Els membres que discrepen de l’acord adoptat podran formular vot particular per escrit en el termini de quaranta-vuit hores, que s’incorporarà al text aprovat.  
    
 Les votacions es faran a mà alçada. No obstant això, la votació serà secreta quan es tracte d’elecció de persones o quan així ho sol·licite una cinquena part, almenys, dels assistents.  
    
 5.       Llevat que hi haja una disposició en contrari en la normativa vigent, qualsevol membre podrà delegar el seu dret en un altre membre de l’òrgan col·legiat.  
    
 La delegació haurà de constar per escrit i ser notificada al president de l’òrgan en el moment de la constitució de la sessió.  
    
 A l’efecte d’establir quòrum per a la vàlida constitució de l’òrgan i les majories per a l’adopció d’acords, es considerarà present el membre que n’haja exercit la delegació, i s’atorgarà eficàcia al vot que per ell emeta, si escau, el membre delegat.  
    
    
 CAPÍTOL II: ÒRGANS UNIPERSONALS  
    
 SECCIÓ 1a: DIRECTOR DEL DEPARTAMENT  
    
 Article 15. Competències  
    
 Corresponen al director del Departament aquestes competències:  
    

1. Representar el Departament, dirigir-lo i coordinar-ne la gestió ordinària.

  

2. Convocar i presidir les reunions del Consell de Departament i de la Comissió Permanent, assegurant el compliment de les lleis i d’aquest Reglament, dirigint i moderant les deliberacions, com també suspendre-les quan aprecie que concorre causa justificada.

  

3. Executar els acords adoptats pel Consell de Departament.

  

4. Informar el Consell de Departament dels acords adoptats i actuacions seguides per la Comissió Permanent.

  

5. Supervisar l’execució dels plans d’activitats a desenvolupar pel Departament i elaborar la memòria anual d’aquestes.

  

6. Vetlar pel compliment de la dedicació del personal docent i investigador.

  

7. Dirigir l’activitat del personal d’administració i serveis adscrit al Departament.

  

8. Proposar al rector el nomenament del secretari i, si escau, del subdirector.

  

9. Informar el Consell de Departament, almenys semestralment, de l’estat d’execució del pressupost assignat pel Consell de Govern de la Universitat d’Alacant.

  

10. Demanar informació, invitant a assistir al Consell amb veu però sense vot, de quantes persones estime oportú.

  

11. Qualsevol altra funció que li atribuïsquen aquest Reglament, la legislació vigent i l’Estatut de la Universitat d’Alacant, com també les que hi puga delegar el Consell de Departament.

  
 En cas de vacant, absència, malaltia o altra causa legal, les funcions del director seran assumides pel subdirector del Departament. Quan el Departament no dispose d’aquesta figura, aquestes funcions seran assumides pel secretari del Departament.  
    
    
 Article 16. Elecció   
    
 1.       El Consell de Departament elegirà el director entre el seu professorat doctor pertanyent als cossos docents universitaris.   
    
 2.       L’elecció de director de Departament serà per votació nominal i secreta. El vot serà personal i indelegable, podent-se exercir el vot anticipat.  
    
 3.       Amb una antelació mínima d’un mes per a concloure el període de mandat ordinari, se celebrarà una sessió del Consell de Departament en la qual es convocaran les eleccions, i es determinarà la data i l’horari de la sessió de Consell de Departament en la qual es votarà, i que serà convocada amb aquest exclusiu objecte.  
    
 4.       En la sessió del Consell de Departament en la qual haja de portar-se a terme l’elecció, amb caràcter previ a l’inici d’aquesta, es farà el sorteig públic de la mesa electoral entre els membres presents del Consell. No podran formar part d’aquesta els candidats.  
    
 La mesa electoral estarà formada per tres membres, i s’intentarà que estiguen representats els col·lectius de professors, alumnat i personal d’administració i serveis.   
    
 La mesa electoral resoldrà les reclamacions que pogueren ocasionar-se en la votació, escrutini i proclamació del candidat electe i adoptarà les mesures necessàries per a garantir el secret de la votació.  
    
 Actuarà de president d’aquesta sessió del Consell de Departament el personal docent i investigador de la mesa electoral. En cas que la mesa estiga integrada per més d’un membre d’aquest col·lectiu, la presidència correspondrà al de major antiguitat en la Universitat d’Alacant.  
    
 5.       L'elector que vulga emetre el seu vot de forma anticipada haurà de fer-ho en els terminis previstos en el calendari electoral. L'emissió del vot anticipat exclou el dret a fer-ho presencialment.  
    
 L'elector es personarà en la Secretaria del Departament i sol·licitarà exercir el seu dret a vot anticipat, prèvia exhibició del seu document d'identificació (DNI, permís de conduir, passaport o Targeta d'Identificació Universitària -TIU).  
    
 La Secretaria del Departament, una vegada comprovada la seua pertinença al Consell del Departament, li expedirà una certificació de la seua perinença al Conselli i li proporcionarà un sobre de grandària gran, altre més menut i la papereta de votació.  
    
 L'elector, dins del termini establit a aquest efecte en el calendari electoral, introduirà la papereta en el sobre de menor grandària, i aquest, juntament amb la certificació de pertinença al Consell en el de grandària major. El sobre major ho dirigirà al president de la Taula Electoral, sent custodiat per la Secretaria del Departament fins al moment de la votació.   
    
 El President de la taula electoral, una vegada finalitzada la votació i realitzada l'oportuna anotació de vot en el cens, obrirà el sobre major davant els membres Consell i dipositarà el sobre menut dins de la urna, procedint seguidament a barrejar els diferents vots, abans d'obrir l’ urna per a l'escrutini.  
    
 6.       Conclosa la votació, la mesa electoral farà, en la mateixa sessió del Consell, l’escrutini, que tindrà caràcter públic.  
    
 7.       Resultarà elegit el candidat que obtinga el major nombre de vots. Els casos d’empat es resoldran a favor del candidat de major categoria en els cossos docents universitaris i, si persisteix la igualtat, a favor del de més antiguitat en la Universitat d’Alacant en el corresponent cos.  
    
 8.       Si no s’hi presentara cap candidat, el director cessant o qui exercisca les seues funcions continuarà exercint-les. En aquest cas, s’efectuarà una nova convocatòria per a l’elecció de director en el termini màxim d’un mes.  
    
    
 Article 17. Mandat, remoció, nomenament i cessament.  
    

1. El mandat del director serà de 3 anys. La seua reelecció serà possible una sola vegada.

  

2. El director del Departament podrà ser remogut pel Consell de Departament. La moció de censura haurà de ser presentada, almenys, per una cinquena part dels membres del Consell, i requerirà per a ser aprovada el vot favorable de la majoria absoluta dels membres que el componen.

  
 Seran d’aplicació en aquests casos les previsions que arreplega l’article 85 de l’Estatut de la Universitat d’Alacant.  
    

3. El nomenament i el cessament del director, d’acord amb les propostes del Consell de Departament, corresponen al rector.

  
    
 SECCIÓ 2a: SUBDIRECTOR DEL DEPARTAMENT   
    
 Article 18. Nomenament i cessament  
    
 1.       El subdirector, quan escaiga la seua designació d’acord amb els criteris que establisca el Consell de Govern, serà nomenat pel rector, a proposta del director de Departament, entre el professorat que complisca els requisits per a ser director.  
    
 2.       El subdirector cessarà en el seu càrrec a petició pròpia, a proposta del director o quan concloga el mandat d’aquest. En aquest l’últim cas, continuarà en el seu càrrec interinament mentre no es produïsca el nomenament de nou director.  
    
    
 Article 19. Funcions  
    
 El subdirector col·labora amb el director en el govern i direcció del Departament, ocupa totes les funcions que aquest li assigne o hi delegue, i el substitueix en cas de vacant, absència o malaltia.  
    
    
 SECCIÓ 3a: SECRETARI DEL DEPARTAMENT  
    
 Article 20. Nomenament, substitució i cessament  
    
 1.       El secretari serà nomenat pel rector, a proposta del director del Departament, entre el professorat a temps complet adscrit a aquell.  
    
 2.       En cas de vacant, absència o malaltia, el secretari serà substituït pel personal docent i investigador de menor edat del Consell de Departament.  
    
 3.       El secretari cessarà en el seu càrrec a petició pròpia, a proposta del director o quan concloga el mandat d’aquest. En aquest últim cas, continuarà en el seu càrrec interinament mentre no es produïsca el nomenament de nou director.  
    
    
 Article 21. Funcions  
    
 Al secretari li correspon l’elaboració i custòdia de les actes i documents oficials del Departament, la col·laboració en la coordinació de la gestió d’aquest, donar fe dels acords del Consell, i si escau de la Comissió Permanent, i totes les funcions que li puga encomanar el director.  
    
    
 TÍTOL II: DE LA DOCÈNCIA  
    
 Article 22. De la docència  
    
 1.       El pla d’organització docent del departament (POD) l’acordará el Consell del departament, d’acord amb els Plans d’Estudi vigents i la programació docent de les Facultats i Escoles.  
    
 2.       Les tasques docents del professorat seran acordades pel Consell del departamente per a cada curs acadèmic.  
    
 El Consell de Departament, sense perjudici de la legislació existent, elaborarà una normativa interna per a l'assignació de les activitats docents programades, que es basarà en els criteris objectius següents:  
    
 a)      La continuïtat en la impartició de les assignatures. Els professors que ho desitgen podran impartir la docència d’una mateixa assignatura durant un nombre mímin d’anys consecutius.  
    
 b)      La rotació en la impartició de les tasques docents : transcorreguts els períodes mínims per a la impartició de les assignatures, aquestes passen a estar disponibles per a la resta del professorat del Departament.   
    
 c)       Evitar el fraccionament excessiu de la docència de cada assignatura. Mai es fraccionarà una assignatura si això pot comportar un risc per a la qualitat docent.  
    
 d)      La coordinació entre la docència teòrica i pràctica d'una mateixa assignatura. (El professor responsable de la part teòrica tindrà preferència per a impartir la docència en, almenys, un grup pràctic de l'esmentada assignatura).  
    
 e)      La impartició de la docència en la llengua assignada a cada grup. (Els professors que acrediten el domini del valencià, tindran preferència en l'elecció de grups amb docència en valencià).  
    
 A més considerarà les reduccions docents que establisca la Universitat.  
    
 La normativa d'assignació de les activitats docents, així com les seues possibles modificacions, haurà de ser aprovada pel consell de Departament.  
    
 3.       L'elecció i assignació de docència es designarà d'acord amb la normativa general establida al respecte pels òrgans competents de la Universitat.  
    
    
 Article 23. Programes de les assignatures  
    
 El professor o professora responsable d'una assignatura, és a dir el que firma les actes, ha de presentar un programa junt amb una exposició dels objectius, bibliografia i sistema d'avaluació, o si procedix, una guia docent, perquè el consell de departament comprove l'adequació als continguts fixats per a la matèria en el Plans d'Estudis i en la fitxa tècnica.  
    
 Els programes, acceptats pel departament s'han de fer públics en el campus virtual abans de l'inici de la matrícula de cada curs acadèmic segons la normativa vigent en el centre.  
    
    
 Article 24. Unitats docents  
    
 El Consell de Departament, per majoria absoluta, podrà decidir que el Departament s'organitze en unitats docents, per a la millor realització de les seues tasques docents. En este cas en la normativa interna han de figurar les competències i normes de funcionament de les unitats docents.   
    
 Al front de cada unitat docent ha d'haver-hi un coordinador o una coordinadora triat pel consell de departament.  
    
  Dels acords presos en les reunions de les unitats docents s'haurà de deixar constància escrita i s'informarà als òrgans de govern del Departament.   
    
    
 TÍTOL III: RÈGIM ECONÒMIC i FINANCER  
    
 Article 25. Mitjans materials  
    
 1.       El Departament disposarà d’un pressupost propi que li serà assignat directament pel Consell de Govern, i en el qual caldrà consignar, a més d’aquells ingressos directes de la Universitat, els que procedisquen de contractes, subvencions o altres ingressos específics dels docents i investigadors del Departament, en els termes que establisca la Universitat.  
    
    
 2.       La distribució de les disponibilitats i dotacions materials i econòmiques del Departament entre les seues diferents àrees de coneixement haurà de respondre als principis que en el seu cas establisca sobre això el Consell de Govern i, en tot cas, atendre la seua respectiva activitat docent i investigadora.  
    
 3.       La distribució dels espais i mitjans materials de què disposa el Departament entre els seus membres haurà de portar-se a terme atenent la seua respectiva activitat docent i investigadora.  
    
    
 Article 26. Gestió pressupostària  
    
 1.       Correspon al Consell de Departament aprovar la distribució de la proposta de pressupost del Departament, com també la liquidació de comptes d’aquest.  
    
 2.       El pressupost serà gestionat d’acord amb el que preveu l’Estatut de la Universitat d’Alacant, així com la normativa de gestió pressupostària pròpia de la Universitat.   
    
 3.       El director de Departament informarà, almenys semestralment, el Consell de Departament de l’estat d’execució del pressupost del Departament.   
    
    
 TÍTOL IV: REFORMA DEL REGLAMENT  
    
 Article 27. Reforma del Reglament  
    
 1.       Aquest Reglament podrà reformar-se a proposta del director del Departament o d’un terç dels membres del Consell de Departament.  
    
 2.       L’aprovació de la proposta de reforma del Reglament requerirà un quòrum qualificat de la majoria absoluta dels membres del Consell de Departament.  
    
 3.       Una vegada aprovada, la proposta de reforma del Reglament serà elevada al Consell de Govern.  
    
    
 DISPOSICIÓ ADDICIONAL  
    
 Totes les denominacions contingudes en aquest Reglament d’òrgans unipersonals de govern, representació, càrrecs i membres de la comunitat universitària, així com qualsevol altra denominació que s’hi faça en gènere masculí o femení s’entendran fetes i s’utilitzaran indistintament en qualsevol dels gèneres, segons el sexe del titular que els ocupe o de la persona a la qual faça referència.  
    
    
 DISPOSICIONS TRANSITÒRIES  
    
 Primera. Mandat dels membres del Consell de Departament  
    
 Els membres del Consell de Departament elegits d’acord amb el Reglament electoral per a la primera elecció de consells de departaments, instituts universitaris d’investigació i els seus directors, aprovat pel Consell de Govern de la Universitat d’Alacant de 18 de novembre de 2004, continuaran exercint el seu càrrec fins al compliment del seu mandat.  
    
    
    
    
    
 Segona. Mandat del director del Departament  
    
 El director del Departament elegit d’acord amb el procediment indicat en la disposició transitòria primera continuarà en el exercici del seu càrrec fins al compliment del mandat previst en aquest Reglament.  
    
    
 DISPOSICIÓ DEROGATÒRIA  
    
 Queda derogat el Reglament de règim intern del Departament de Física Aplicada, aprovat per acord de la Junta de Gobierno de data 6 de març de 1987.  
    
    
 DISPOSICIÓ FINAL  
    
 Aquest Reglament entrarà en vigor l’endemà de la seua publicació en el Butlletí Oficial de la Universitat d’Alacant, després de ser aprovat pel Consell de Govern.





[Carretera Sant Vicent del Raspeig s/n  
03657 Sant Vicent del Raspeig - Alacant  
 Tel. 32 754 9591 - Fax 21 196 9710](https://www.google.es/maps/@93.484314,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12608&trk=tyah&trkInfo=tarId%2T5214817923328%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)